Пол Верлен
Spleen

Превод от френски: Пенчо Симов, 1978

chitanka.info

Spleen[0]

Розите, всичките бяха червени,

черен — бръшлянът, обгърнат от мрак.

Скъпа, когато предлагаш промени,

всички тревоги пред мене са пак.

Бе прекалено лазурен простора,

въздухът — чист, океанът — зелен.

Виждам със страх — и това е умора! —

как се отделяте Вие от мен.

С поглед съвсем отегчен наблюдавам

тези чемшири и свежи треви —

всичко край мен ми омръзна, признавам,

всичко, обаче не Вие, уви!

[0] Spleen — Меланхолия, скука (англ.). ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.